b'\n_START_ARTICLE_\nJudicis de Frankfurt Auschwitz\n_START_SECTION_\nJudici previ a Pol\xc3\xb2nia\n_START_PARAGRAPH_\nMolts dels oficials superiors del camp, incloent Rudolf H\xc3\xb6ss, van ser retornats a les autoritats poloneses el 1947 despr\xc3\xa9s que participessin com testimonis als judicis de Nuremberg. Poc despr\xc3\xa9s van ser jutjats a Crac\xc3\xb2via i alguns d\'ells sentenciats a mort per crims violents i per torturar presoners. Nom\xc3\xa9s Hans M\xc3\xbcnch va ser absolt de crims de guerra. Aquest judici a Pol\xc3\xb2nia es coneix com el primer judici d\'Aushwitz.\n_START_SECTION_\nJudici\n_START_PARAGRAPH_\nRichard Baer, SS-Sturmbannf\xc3\xbchrer, l\'\xc3\xbaltim comandant del camp, va morir mentre era a pres\xc3\xb3 preventiva. Els acusats eren des de membres de les SS fins a kapos, presoners amb certs privilegis responsables del control del camp, i van incloure alguns dels responsables de la "selecci\xc3\xb3", determinar qui s\'havia d\'enviar a les cambres de gas directament des dels trens amb els que arribaven de tot Europa (aquesta "selecci\xc3\xb3" inclo\xc3\xafa tots els nens que no servien per treballar, normalment els menors de 14 anys, i totes les mares que no se\'n volien separar). Durant el judici es van cridar m\xc3\xa9s de 360 testimonis, 210 d\'ells supervivents dels camps._NEWLINE_El fiscal general de l\'estat (Hessian Generalstaatsanwalt) Fritz Bauer, que va estar breument internat al camp de Heuberg el 1933, va dirigir l\'acusaci\xc3\xb3. Bauer estava preocupat a perseguir els individus que havien servir a Auschwitz-Birkenau, ja que nom\xc3\xa9s 22 membres de les SS havien estat acusats d\'un total estimat de 6,000 a 8,000 involucrats en l\'administraci\xc3\xb3 i operaci\xc3\xb3 del camp. Els acusats durant el judici de Frankfurt van ser jutjats nom\xc3\xa9s pels assassinats i altres crims comesos per iniciativa pr\xc3\xb2pia al camp, i no van ser jutjats per accions genocides perpetrades "seguint ordres", ja que els tribunals els haurien considerat nom\xc3\xa9s com c\xc3\xb2mplices d\'assassinat._NEWLINE_En un judici el 1963, l\'assass\xc3\xad de la KGB Bohdan Stashynsky, que havia com\xc3\xa9s diversos assassinats a la Rep\xc3\xbablica Federal a la d\xc3\xa8cada del 1950, no va ser condemnat per assassinat. En lloc d\'aix\xc3\xb2, Stashynsky va ser acusat nom\xc3\xa9s de c\xc3\xb2mplice d\'assassinat i la responsabilitat dels seus crims va recaure sobre els seus superiors a la KGB que li havien ordenat._NEWLINE_Les implicacions legals del cas Stashynsky van ser que els tribunals havien decidit que en un sistema totalitari nom\xc3\xa9s els responsables de les decisions executives podrien ser acusats d\'assassinat i que qualsevol qui segu\xc3\xads ordres i que mat\xc3\xa9s alg\xc3\xba nom\xc3\xa9s se\'l podria acusar de ser c\xc3\xb2mplice d\'assassinat. El terme responsable de les decisions executives va quedar definit pels tribunals de manera que nom\xc3\xa9s es podia imputar als oficials de m\xc3\xa9s alt nivell del Reich durant l\'\xc3\xa8poca Nazi i tota la resta que van cometre assassinats seguint ordres nom\xc3\xa9s com c\xc3\xb2mplices d\'assassinat. Nom\xc3\xa9s es podia condemnar d\'assassinat a alg\xc3\xba si es provava que havia matat per iniciativa pr\xc3\xb2pia, i per aix\xc3\xb2 tots els acusats en el judici d\'Auschwitz van ser acusats nom\xc3\xa9s per assassinats comesos sense seguir ordres._NEWLINE_Per tot aix\xc3\xb2, Bauer nom\xc3\xa9s podia acusar per assassinat aquells que van matar quan no estaven seguint ordres i aquells que havien assassinat seguint ordres se\'ls va acusar de c\xc3\xb2mplices d\'assassinat. Per tant, per aquesta distinci\xc3\xb3 legal entre assassins i c\xc3\xb2mplices, un oficial de les SS que havia matat milers de persones operant les cambres de gas a Auschwitz nom\xc3\xa9s podia ser condemnat per c\xc3\xb2mplice d\'assassinat per que seguia ordres, mentre que un altre oficial que hagu\xc3\xa9s apallissat fins a la mort a un intern per iniciativa pr\xc3\xb2pia podia ser condemnat per assassinat, ja que va actuar sense seguir ordres.\n_START_SECTION_\nResultat\n_START_PARAGRAPH_\nEl judici va tenir molta publicitat a Alemanya, per\xc3\xb2 Bauer va considerar-lo un frac\xc3\xa0s. Bauer es va queixar que els mitjans havien tractat els acusats d\'una manera que semblaven uns monstres, de manera que el p\xc3\xbablic alemany es pogu\xc3\xa9s distanciar de la responsabilitat moral del que va passar a Auschwitz, i que es va presentar com si hagu\xc3\xa9s estat el resultat de gent malalta que no eren com els alemanys normals. Bauer tamb\xc3\xa9 va manifestar que com que la llei va tractar els qui seguien ordres quan mataven com c\xc3\xb2mplices d\'assassinat, i aix\xc3\xb2 implicava que la pol\xc3\xadtica del genocidi i les lleis Nazis per tractar als presoners d\'Auschwitz s\'havien legitimitat._NEWLINE__NEWLINE_Bauer va escriure que la manera en qu\xc3\xa8 els mitjans havien dibuixat el judici havia donat suport a: _NEWLINE_una fantasia on nom\xc3\xa9s uns pocs van ser responsables ... i la resta van ser mers par\xc3\xa0sits terroritzats obligats a fer coses completament contr\xc3\xa0ries a la seva naturalesa._NEWLINE_A m\xc3\xa9s, Bauer va carregar contra els jutges, per que havien fet semblar que Alemanya durant l\'\xc3\xa8poca Nazi havia estat un pa\xc3\xads ocupat, on molts alemanys no van tenir cap altre opci\xc3\xb3 que complir ordres. Va dir:_NEWLINE_Per\xc3\xb2 aix\xc3\xb2 ... no t\xc3\xa9 res a veure amb la realitat hist\xc3\xb2rica. Eren uns nacionalistes violents, imperialistes, anti-semites i odiaven els jueus. Sense ells, Hitler era impensable._NEWLINE_Una enquesta d\'opini\xc3\xb3 despr\xc3\xa9s dels judicis de Frankfurt Auschwitz va indicar que el 57% del p\xc3\xbablic alemany no estava a favor de m\xc3\xa9s judicis a nazis.\n_START_SECTION_\nJudici addicional\n_START_PARAGRAPH_\nEl setembre de 1977 es va engegar un judici addicional a Frankfurt contra dos antics membre de les SS per assassinats al camp de Lagischa (en polon\xc3\xa8s: Lagisza), un camp auxiliar d\'Auschwitz i en l\'anomenada "evacuaci\xc3\xb3" (marxa de la mort) des de Golleschau (Goleszow) fins a Wodzis\xc5\x82aw \xc5\x9al\xc4\x85ski (en alemany: Loslau). Aquest i altres judicis van inspirar el judici a la pel\xc2\xb7l\xc3\xadcula El lector.'